REFERAT FRA MØTE I ARBEIDSMILJØUTVALGET 25.2.2014

**Til stede**

Fra arbeidstakersiden:

Hovedverneombud Ragnar Windahl, leder

Verneombud Merete Lieng

Verneombud Bror Mikkelborg

Fra Arbeidsgiversiden:

seksjonsleder Arvid Andresen (frafall)

dekan Stein Rokseth

direktør Gyrid Garshol

Observatører:

 Solbjørg Hoftvedt

Referent:

Ranveig Reknes Overvik, Personalseksjonen

**Sak 03/01/2014  Godkjenning av referat fra AMU-møte 8.1.2014 og 3.2.2014.**

Referatene godkjennes uten endringer.

**Sak 03/02/2014 Informasjon fra Direktør:**

Sak om Arealbruk ved Khio. Vi får nye arealer i bygg 3.4 fra og med høst 2014. En arbeidsgruppe bestående av alle dekanene og seksjonssjef Teknisk produksjon har lagt frem forslag til fordeling av nye arealer, samt omdisponering av eksisterende areal. Arbeid pågått i 1 ½ år.

Alle detaljer er ikke klare ennå. Arbeidsgruppen og rektor har konkludert med unntak av to punkt. Det forhandles med tillitsvalgte i samarbeidsutvalget når endelig konklusjon foreligger.”

**Sak 03/03/2014  Årsrapport fra BHT - 2013.**

Solbjørg Hoftvedt orienterer.

Årsrapporten gir oversikt over hvordan Khio har benyttet Bedriftshelsetjenesten i 2013. Det systematisk HMS arbeidet er den største delen på 110 timer. I tillegg har vi hatt fokus på vernerunde. Vedr. sykefravær er vi blitt flinkere til å avholde dialogmøter og benytte seg av BHT.

Arbeidshelseundersøkelse – 25 timer. Dette inkluderer Helsekontroller, arbeidshelse, arbeidsmedisinsk poliklinikk, støttesamtaler arbeidsrelaterte helseproblemer, og yrkesvaksinasjon ved behov. Det ble tatt opp på møtet at arbeidshelseundersøkelsen viste seg å være mer omfattende enn antatt, og at den bar preg av medarbeiderundersøkelse.

Ergonomi – Fysioterapeut Nina Henriksen har holdt kurs i Dataarbeidsplass vurdering og løfteteknikk.

Psykososial – det har vært holdt temakurs ledere og verneombud.

Det er ikke benyttet timer til Arkan og rus. Hvordan er dette skal i varetas på en god måte ble diskuter i møtet. Ved Khio er det mange visninger i året hvor det serveres alkohol. Enighet om at fokus bør være på ansatte som misbruker og at vi tar i bruk Arkan sitt opplegg for oppfølging av ansatte som har behov. Vi trenger en ARKAN kontakt. Det er nødvending å øke bevissthet rundt misbruk.

Uklart hvor stort problem dette er ved Khio. Mange i frie stillinger og timelærer. Statistikken tilsier at det er fra 2-7 prosent. Ved å følge Arkan sine prinsipper vil en unngå at disse sakene ender som personalsaker. BHT anbefaler at det er en Arkankontakt på Khio.

Stein Rokseth stiller som Khios Arkan-kontakt. Informasjon om dette legges på HR portalen. Rannveig følger opp.

 For øvrig vises informasjon det Årsrapporten BHT – 2013.

**Sak 03/04/2014 Medarbeiderundersøkelsen – informasjon videre.**

Undersøkelsen er sendt ut i uke 8 og ligger ute i tre uker. Opplæring av verneombud og ledere vil finne sted fredag 28.2. Resultat foreligger i uke 13 og ledere ved alle enheter innkaller sine medarbeidere til et tilbakemeldingsmøte for å gjennomgå rapporten og utarbeide tiltak.

**Sak 03/05/2014 Handlingsplaner for vernerunden våren 2013 / kontorarbeidsplasser. Oppfølgingssak fra forrige møte**.

Risikoanalyse og mal for handlingsplan er sendt ut til alle enheter som gjennomførte vernerunde våren 2013. AMU har ikke mottatt handlingsplaner og ny frist for innsending av handlingsplan er satt til 16.mars.

Det blir kommentert fra Gyrid Garshol at det i denne vernerunden har vært utfordringer knyttet til at verneområdet ikke var sammenfallende med arbeidsfellesskap og seksjonstilhørighet.

**Sak 03/06/2014 Handlingsplan vernerunder høsten 2013. Oppfølgingssak fra forrige møte. Frist for å levere Handlingsplan er satt til 21.3.2014.**

Risikoanalyse og mal for handlingsplan er sendt ut til alle enheter som gjennomførte

vernerunde høsten 2013.

**Sak 03/07/2014 Verneombud på Scenekunst** – sende påminnelse til scenekunst.

Utnevnt verneombud i forbindelsen med medarbeiderundersøkelsen. Ny frist må settes for valg av verneombud for hele området scenekunst. (kontorarbeidsplassene.) Rannveig sender mail med frist 1.4.

**Sak 03/08/2014 Styrket rygg – tilbud om kurs fra BHT. Dette er et tiltak for ergonomi i handlingsplanen for 2013/ 2014.**

Kurset er i gang og tilbakemeldinger så langt er gode. Det blir stilt spørsmål om hvordan vi kan få fanget opp faglige ansatte til denne type kurspå en bedre måte, da det er flest administrative ansatte som er påmeldt kurset. Dette bør det være fokus på ved når det vedd senere anledninger inviteres til kurs.

**Sak 03/09/2014 Omorganisering av fellesadministrasjon**.

Direktør redegjorde for forslag til ny organisering av fellesadministrasjon.

Forslaget innebærer at Seksjon for plan og økonomi og Seksjon for Bygningsdrift, innkjøp og IT slår sammen. Protokollen fra forhandlinger følger saken til styremøtet 11.3. 2014

Det er en forhandlingssak om fellesadministrasjonen reduserer fra 7 til 6 seksjoner.

Gevinst ved å slå sammen to seksjoner er sammenfall i oppgaver i de to seksjonene. Innkjøp og it hører naturlig sammen med økonomi og plan. Gyrid informert om at saken er sendt til styret. Når det blir en avklaring i Styret vil AMU bli informert.

**Eventuelt**

1. Forlag til nytt AMU-møtet 1.4.2014 - avtalt.
2. Forslag til at det utarbeides mal for AGENDA i amu-saker. Informasjonsaker, ledelsen informerer, BHT informerer ol. Rannveig følger opp.
3. Årsrapport 2013 fra AMU til Styremøtet 6. mai. Behandles i AMU 1. april.
4. HVO ønsker at vi skal ha vernerunde på drift i år. Ønske om å bruke BHT, også i vernerunde på Akademiet. Skal vernerunder på studentatelier legges under drift? Litt uklare linjer for ansvarsforhold. Akademiet spesiell da verkstedområder og studentarbeidsplasser ikke er avklart. Studentarbeidsplasser uten tilfredsstillende kjemikalhåndtering og av lufting. Avventer handlingsplan fra Akademiet til neste AMU.
5. Stein Rokseth blir Arkan-kontakt med Khio.